《昔游诗 其十五》
宋代·姜夔

衡山为真宫，道士饮我酒。
共坐有何人，山中白衣叟。
问叟家何在，近住山洞口。
殷勤起见邀，徐步入林薮。
云深险径黑，石成湍水吼。
寻源行渐远，茅屋翦如帚。
老烹茶味苦，野琢琴形丑。
叟云司马仟，学道此居久。
屋东大盘石，棋画今尚有。
古木庇覆之，清泉石根走。
因悲百年内，汲汲成白首。
仟人固难值，隐者亦可偶。
追惟恍如梦，欲画无好手。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。